شەفەق نیوز/ پارێزگار سلێمانی هەڤاڵ ئەبوبەکر، ئمروو یەکشەممە، پیروزبایی لە مەردم پارێزگاگە کرد وە بونەی ساڵیاد دامەزرانن سلێمانی لە 14 تەشرین دۊیەم 1784 وە لایەن ئیبراهیم پاشای بابان وت : " سلێمانی  ئارامگردن گشتی خوازێد".
ئەبوبەکر لە بەیاننامەێگ وت: " شار سلێمانی بۊیە بنەمای بزوتنەوەی روشنهۊری و ئەدەبی، وە پایتەخت روشنهۊیریە ئی ناوە وە خاسی وە دەس هاوردیە، ساڵانێگە وەخت فرەێگ وەخشێد وەپێ". 
  
وتیش؛" ئیسە سلێمانی خوازین وە ئارامگیری ئابووری و سیاسی و کۆمەڵایەتی دیرێد، چۊینکە مەردمەگەی شایستەی ئەوەن".
ئەنجومەن پارێزگای سلێمانی لە هەفتەی گوزەشتە پەسەن کرد ک 14 تەشرین دۊیەم گشت ساڵێگ بوودە ساڵیاد دامەزرانن سلێمانی، وەگورەی بەڵگەنامەێل ئاشکرا بۊیە ک پارێزگاگە لەی رووژە لە ساڵ 1784 لەبان دەس ئیبراهیم پاشا دامەزرایە.
پەیامنێر ئاژانس شەفەق نیوز لە سلێمانی باسکرد، لە شار سلێمانی ئەو دەسەی سەرپەرشتی روژ ساڵانەی پارێزگای سێمانی کەێد، لە ئمروو 14 تەشرین دۊیەم تا ماوەی  5 رووژ چالاکی هونەری ، ئابووری و ئەدەبی ئەنجام دەێد.
